મથુરામાંથી ભાજપનાં સંસદસભ્ય તરીકે ચૂંટાઈ આવેલાં હેમાએ રાજસ્થાનના બાંસવાડા શહેરમાં પત્રકારો સાથેની વાતચીતમાં કહ્યું હતું કે મને મુખ્ય પ્રધાન બનવામાં કોઈ રસ નથી. ‘જો હું ઈચ્છું તો એક જ મિનિટમાં બની શકું એમ છું, પરંતુ મારે બંધનમાં બંધાવું નથી. જો હું મુખ્ય પ્રધાન બનું તો મારી સ્વતંત્રતાનો અંત આવી જાય,’ એમ હેમાએ ‘જો તમને મુખ્ય પ્રધાન બનવાની તક મળે તો તમે બનો ખરા?’ એવા સવાલના જવાબમાં ઉપર મુજબ કહ્યું હતું.